
ΑΠΟΦΑΣΕΙΣ 

Αριθ. 562 (1) 

Μερική άρση αναδασώσεως από δημόσια δασική έκταση. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/1955 «Περί Διοικητικής αποκεντρώ- 
σεως όπως αυτές τροποποιήθηκαν και συμπληρώθηκαν μεταγενέ¬ 
στερα. 

2. Τις διατάξεις των άρθρων 31 του Ν. 1599/1986 «Σχέσεις Κρά¬ 
τους - Πολίτη, καθιέρωση νέου τύπου δελτίου ταυτότητας και άλλες 
διατάξεις. 

3. Τις διατάξεις των άρθρων 44, 45 και 48 Ν. 998/79 «Περί προ¬ 
στασίας των δασώ^και των δασικών εν γένει εκτάσεων της Χώρας». 

4. Την αριθ. 160147/1180/8.7.80 δ/γή του Υπουργείου Γεωρ¬ 
γίας «Περί οδηγιών για τις αναδασωτέες εκτάσεις». 

5. Την αριθ. 108424/13.9.1934 απόφαση του Υπουργείου Γεωρ¬ 
γίας με την οποία κηρύχθηκε αναδασωτέα η περιοχή του Λεκανοπεδίου 
Αττικής. 

6. Την αριθ. 2274/4.10.1985 απόφασή μας με την οποία κηρύ¬ 
χθηκε αναδασωτέα έκταση εμβαδού 25 στρεμμάτων στη θέση «Ζαβερ- 
δέλλα» περιφέρειας Δήμου 'Ανω Λιοσίων. 

7. Την αριθ. 90634/4260/22.4.1989 απόφαση του Υπουργείου 

Γεωργίας με την οποία εγκρίθηκε η διάνοιξη της νέας δυτικής Περ/κης 
Λεωφόρου Αιγάλεω. ' . ' 

Την αριθ. 4689/1989/27.2.1990 αναφορά του Δασαρχείου Πάρνη¬ 
θας με την οποία εισηγείται την άρση της αναδασώσεως από έκταση 
38,750 στρεμ. Περιφέρειας Δήμου Άνω Λιοσίων και Κοινότητας Φυ¬ 
λής, επί μήκους 1.300 μ. της υπό διάνοιξη νέας Δυτικής Περ/κής Λεω¬ 
φόρου Αιγάλεω. 

9. Το γεγονός ότι η ανωτέρω έγκριση έχει εκδοθεί χάριν του δημο¬ 
σίου συμφέροντος, αποφασίζουμε: 

Αίρουμε εν μέρει την αναδάσωση από έκταση συνολικού εμβαδού 
38,750 στρεμμάτων, κατά θέσεις επί μήκους 1300 μ. της υπό διάνοιξη 
νέας δυτικής Περ/κής Λεωφόρου Αιγάλεω στην περιφέρεια του Δήμου 
Άνω Λιοσίων και Κοινότητας Φυλής, η οποία είχε κηρυχθεί αναδασω¬ 
τέα με την αριθ. 108424/13.9.1934 απόφαση Υπουργείου Γεωργίας 
και την αριθ. 2274/4.10.1985 απόφασή μας, για τους αναφερομένους 
στο σκεπτικό λόγους. 

Η υπόψη έκταση φαίνεται στο προσαρτημένο, στην παρούσα, τοπο¬ 
γραφικό διάγραμμα που θεωρείται από τον Δασάρχη Πάρνηθας Γεώρ¬ 
γιο Ντούρο με ημερομηνία 3.2.1990, με στοιχεία Α) 1, 2, 3, 4, 5,6, 7, 
8, 9,10,11,1 Β) 12,13,14,12 και Γ) 15,16,17, -18,19,20,15 
και το οποίο αποτελεί αναπόσπαστο μέρος της παρούσας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 8 Ιουνίου 1990 
Ο Νομάρχης 
ΧΡ. ΓΟΥΛΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 237 (2) 

Καθορισμός των ορίων του αιγιαλού του Παλαιού αιγιαλού και δη¬ 
μιουργία ζώνης παραλίας στον Κατελειό Κοινότητας Μαρκόπουλου 

Ν. Κεφ/νίας.' 

Η ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας» όπως τροποποιήθηκαν και συμπληρώθη¬ 
καν με τις διατάξεις: α) του αρθ. 13 του Ν. 1078/1980 και β) του αρθ. 
23 του Ν. 1337/1983. 

2. Τις διατάξεις της παραγρ. 9 του άρθ. 1 του Κεφαλαίου Β της Ο 
208/181/26.4.1982 (ΦΕΚ 214/26.4.1982 τεύχος Β') κοινής από¬ 
φασης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής αρ¬ 
μοδιότητας του Υπουργείου Οικονομικών». 

3. Την από 6.10.88 έκθεση της «Επιτροπής καθορισμού των ορίων 
του αιγιαλού και παραλίας και θέαεως αιμοληψίας», που καθόρισε τα 
όρια του αιγιαλού και της παραλίας και που αποφάσισε για την ύπαρξη 
παλαιού αιγιαλού του οποίου επίσης καθόρισε τα όριά του στον Κατελειό 
Κοινότητας Μαρκόπουλου και το από Ιούλιο 1985 με κλίμακα 1:500 
τοπογραφικό διάγραμμα του Δημητρίου Δ. Αυγουστάτου τεχνολόγου 
τοπογράφου μηχανικού που θεωρήθηκε την 30.3.1987 από τη Διεύ¬ 
θυνση Τεχνικών Υπηρεσιών της Νομαρχίας Κεφ/νίας και συνοδεύει την 
έκθεση της προαναφεράμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ. 5445/132/88 έγγραφό του. 

5. Τις διατάξεις του αρθ. 1 της παραγρ. 1 του Ν. 3200/1955 (ΦΕΚ 
97/Α/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β. Δ/τος «περί εξαιρέσεως από της κατά 
το άρθρο 1 παρ. 1 του Ν. 3200/1955 αρμοδιότητας των Νομαρχών, 
αντικειμένων τινών αρμοδιότητας του Υπουργού Οικονομικών του Β.Δ. 
704/1970 και του άρθρου 1 παράγρ. 5 του Ν.Δ. 71/25.2.84 σχετικά 
με τη μεταβίβαση αρμοδιοτήτων του Υπουργού Οικονομικών στους Νο¬ 
μάρχες και στις περιφερειακές Αρχές διανομαρχιακού επιπέδου. 

6. Την με αρ. 959/22.2.89 απόφασή μας και την 482/1990 από¬ 
φαση του Συμβουλίου της Επικράτειας, αποφασίζουμε: 

1. Επικυρώνουμε την από 6.10.1988 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας 
και κατά το υπόλοιπο μέρος της που αναφέρεται στην ύπαρξη και καθο¬ 
ρισμό παλαιού Αιγιαλού, καθώς και το από Ιούλιο 1985 τοπογραφικό 
διάγραμμα που την συνοδεύει το οποίο συντάχτηκε από τον Δημήτριο Δ. 
Αυγουστάτο μηχανικό, με κλίμακα 1:500 και θεωρήθηκε την 30.3.87 
από τη Διεύθυνση Τεχνικών Υπηρεσιών της Νομαρχίας Κεφ/νίας επί 
του οποίου η πιο πάνω Επιτροπή, με κόκκινη γραμμή καθόρισε τα όρια 
του αιγιαλού στον Κατελειό Κοινότητας Μαρκοπούλου και με κίτρινη 
γραμμή τα όρια της παραλίας στην ίδια θέση και με μπλέ συνεχή πολυ¬ 
γωνική γραμμή τα όρια της παραλίας του παλαιού αιγιαλού. 

Αργοστόλι, 8 Ιουνίου 1990 

Η Νομάρχης 
ΑΝΝΑ ΣΑΒΒΙΔΟΥ 

ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ 
ΑΙΓΙΑΛΟΥ ΚΑΙ ΠΑΡΑΛΙΑΣ 

Για τον καθορισμό το πρώτον των ορίων αιγιαλού και παραλίας στον 
Κατελειό Κοινότητας Μαρκοπούλου Νομού Κεφαλληνίας. 

Στο Αργοστόλι σήμερα την 6.10.88 οι υπογεγραμμένοι: 

1. Διονύσιος Αδειλίνης,. Οικονομικός Έφορος Αργοστολιού ως πρόε- 
δρος 

2. Κωνσταντίνος Παπαζαφειράτος, Διευθυντής Τεχνικών Υπηρεσιών 


Νομαρχίας Κεφαλληνίας ως μέλος 

3. Γεώργιος Πιλιλίτσης, Λιμενάρχης Αργοστολιού ως μέλος, αποτε- 
λούντες την επιτροπή καθορισμού αιγιαλού και παραλίας του άρθρου 74 
του Π.Δ. 636/77, που συγκλήθηκε με εντολή του Προέδρου αυτής 
Λαβόντες υπόψη: 

1. Την σχετική αίτηση Κοινότητας Μαρκοπούλου. 

2. Το υπό του Δημήτρη Αυγουστάτου Τεχνολόγου Τοπογράφου Μη¬ 
χανικού συνταχθέν τον Ιούλιο 1985 τοπογραφικό και υψομετρικό διά¬ 
γραμμα σε μία (1) πινακίδα, σε κλίμακα 1:500 ηλεγμένο για την ακρί¬ 
βεια της αποτύπωσης από τον Νικόλαο Κώστα, Τοπογράφο Μηχανικό 
με σύμβαση στη Δ/νση τεχν. Υπηρεσιών Νομαρχίας Κεφαλληνίας την 
30.3.87 και θεωρηθέν από τον Δ/ντή Τεχν. Υπηρεσιών την ίδια ημερο¬ 
μηνία, όπως το άρθρο 20 Ν. 719/77 ορίζει. 

3. Τις διατάξεις του Α.Ν. 2344/40 όπως τροποποιήθηκε και την σ’ 
αυτόν σχετική Δικαστηριακή και Διοικητική Νομολογία. 

4. Το γεγονός ότι ο οικισμός Κατελειού έχει οικοδομηθεί στην πε¬ 
ριοχή από τη θέση «Λειχήδι» μέχρι τη συμβολή του επαρχιακού δρόμου 
προς Αργοστόλι και του παραλιακού, σε έκταση για την οποία έχουν εκ- 
δοθεί παραχωρητήρια. 

5. Την αντίληψη που δημιουργήθηκε κατά την επί τόπου μετάβαση 
της επιτροπής, ως προς το πλάτος της βρέχόμενης ξηράς και λοιπών 
συναφών στοιχείων δηλαδή: 

α) ότι η περιοχή είναι προσχωσιγενής και υπάρχουν σημεία μεταβο¬ 
λής του αιγιαλού 

β) ότι το ανάπτυγμα πελάγους είναι μικρό και ως εκ τούτου και το 
ύψος κύματος επίσης μικρό καθώς και το γεγονός ότι οι άνεμοι που επη¬ 
ρεάζουν τον κυμάτισμά είναι από νοτιοδυτικοί έως νοτιοανατολικοί 

γ) ότι τα νερά είναι αβαθή. 

6. Τις ένορκες καταθέσεις μαρτύρων περί υπάρξεως παλαιού αιγια- 
λού. 

7. Το γεγονός ότι δεν βρέθηκαν άλλα παλαιά διαγράμματα καθορι¬ 
σμού αιγιαλού και παραλίας στην περιοχή. 

8. Την από 30.3.87 έκθεση της επιτροπής αιγιαλού και παραλίας. 

9. Την γνωμοδότηση του ΓΕΝ αρ. 544.5/132/88/Αρ. Σ .314/ 
9.3.88/ΓΕΝ/Α2-ΐνβ, αποφασίζει: 

1. Καθορίζει στο πιο πάνω τοπογραφικό διάγραμμα: 

α) Την οριογραμμή του αιγιαλού με ερυθρά συνεχή πολυγωνική 
γραμμή 1, 2, 3, 4, 5, 6, 7, 8, 9, της οποίας οι κορυφές εξασφαλίζονται 
από τα σταθερά σημεία. 

β) Την οριογραμμή της παραλίας με κίτρινη συνεχή πολυγωνική 
γραμμή 1’, 2’, 3', 4’, 5’, 6’, 7', 8', 9', της οποίας οι κορυφές εξασφαλί¬ 
ζονται από τα σταθερά σημεία. Καθορίζεται παντού ζώνη παραλίας, 
πλάτους δέκα (10) μέτρων, επειδή δεν εξυπηρετούνται οι σκοποί της 
παρ. 1 του άρθρου 7 του Α.Ν. 2344/40. 

2. Αποφαίνεται ότι υπάρχει παλαιός αιγιαλός που φαίνεται στο διά¬ 
γραμμα με μπλε συνεχή πολυγωνική γραμμή 1", 2”, 3", 4", 5", 6”, 
7", 8", 9", 10", 11”, 12”, 13", 14", 15", 16", 17", 18", 19”, 20", 
21”, 22", της οποίας οι κορυφές εξασφαλίζονται από τα σταθερά ση¬ 
μεία, ή με αποστάσεις πάνω στη διαμορφωμένη ρυμοτομική γραμμή. 

Η περιοχή που βρίσκεται ανάμεσα στα σημεία 3" και 16" του πα¬ 
λαιού αιγιαλού έχει εξαιρεθεί από τον παλαιό αιγιαλό λόγω της ύπαρξης 
παραχωρητηρίων σ’ αυτή και κατά μήκος της η γραμμή του παλαιού, 
αιγιαλού ακολουθεί την παραλιακή ρυμοτομική γραμμή. 

3. Δεν υπάρχουν κτίσματα στον αιγιαλό και στην παραλία. 

Στη ζώνη του παλαιού αιγιαλού υπάρχουν μερικοί πρόχειροι βοηθη¬ 
τικοί χώροι, κοινοτικά Ψ.0. και μάνδρες. 

Η Επιτροπή 
Ο Πρόεδρος 
ΔΙΟΝ. ΑΔΕΙΛΙΝΗΣ 

Τα Μέλη 

ΚΩΝ. ΠΑΠΑΖΑΦΕΙΡΑΤΟΣ, ΓΕΩΡΓ. ΠΙΛΙΛΙΤΣΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1-5481/89 (3) 

Τροποποίηση του υπ’ αριθ. 69 οικοπέδου του Ο.Τ. 7 του οικισμού Ρι- 
ζίων από «πράσινο» σε χώρο για ανέγερση Νηπιγωγείου». 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικώτερα τα άρθρα 
3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθ. 1018/71 Ν. Δ/γμα (ΦΕΚ 
220/Α) και με την παράγραφο 3 του άρθρου 34 του Ν. 1577/85 
(ΦΕΚ 210/Α). 

3. Τις διατάξεις του υπ’ αριθ. 183/1986 Π. Δ/τος (ΦΕΚ 70/Α) και 
ειδικώτερα το άρθρο 1. 

4. Τις διατάξεις του Ν. 947/1979 (169/Α) και ειδικώτερα το αρ. 
62 παράγραφος 1. 

5. Την υπ’ αριθ. 54/14.11.89 απόφαση του Κ.Σ. Ριζίων. 

6. Την υπ’ αριθ. 4.15.90 γνωμοδότηση του ΣΧΟΠ, αποφασί¬ 
ζουμε: 

1. Εγκρίνεται η ζητούμενη τροποποίηση, ήτοι αποχαρακτηρισμός 
του Ο.Τ. 7 (αρ. οικοπέδου 69) από χώρος πρασίνου σε χώρο για ανέ¬ 
γερση Νηπιαγωγείου για τους λόγους που αναφέρει η υπ’ αριθμ. 54/ 
14.11.89 απόφαση του Κοινοτικού Συμβουλίου Ριζίων και όπως αυτή 
φαίνεται στο συνημμένο τοπογραφικό διάγραμμα σε κλίμακα 1:1000, 
αντίγραφο του οποίου θα αναρτηθεί επί 15 ημέρες στον πίνακα ανακοι¬ 
νώσεων του Κοινοτικού καταστήμας Ριζίων μετά τη δημοσίευση της 
παρούσης απόφασης στην Εφημερίδα της Κυβέρνησης. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αλεξανδρούπολη, 6 Ιουνίου 1990 
Ο Νομάρχης 

ΦΛΩΡ1ΝΗΣ ΑΘΗΝΑΙΟΣ 

- ♦ -- 

Αριθ. Π-1979 (4) 

Τροποποίηση του ρυμοτομικού σχεδίου Σπάρτης στο Ο.Τ. 61. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις: 

α. Του Ν. 1032/80 «περί συστάσεως του Υπουργείου Χ.Ο.Π.». 

β. Του Ν. 3200/55 «περί Διοικητικής Αποκεντρώσεως» όπως συ¬ 
μπληρώθηκε με το Ν. 3620/56. 

γ. ΤΟυ Ν.Δ. 712/70 (εκτελεστικού του Ν.Δ. 532/70, «περί συ- 
μπληρώσεως των διατάξεων περί Διοικητικής Αποκεντρώσεως κ.λπ.») 
όπως τροποποιήθηκε και συμπληρώθηκε με τα Β.Δ. 677/71 και 198/ 
72. 

δ. Του από 17.7.1923 Ν. Δ/τος «περί σχεδίων πόλεων κ.λπ.» και 
ειδικώτερα τα άρθρα 3 και 70. 

2. Την Λ9/18/3 από 3.8.1971 κοινή εγκύκλιο των Πρωθυπουρ¬ 
γού, Αντιπροέδρου και Υπουργού Εσωτερικών «περί οργανώσεως των 
Νομαρχιών». 

3. Τις διατάξεις του Α.Ν. 314/1968 (ΦΕΚ 47Α') όπως τροποποιή¬ 

θηκαν και συμπληρώθηκαν με το υπ’ αριθμόν 1018/71 Ν. Δ/γμα 
(ΦΕΚ 220Α') και με την παρ. 3 του άρθρου 34 του Ν. 1577/85 (ΦΕΚ 
210Α-). ' 

4. Τις διατάξεις του υπ’ αριθ. 183/86 Π. Δ/τος (ΦΕΚ 70Α). 

5. Την υπ’ αριθ. Γ4δ/15883/1903/8.2,88 κοινή απόφαση των 
Υπουργού Προεδρίας της Κυβέρνησης και αναπληρωτή υπουργού ΠΕ.- 
ΧΩ.Δ.Ε. 

6. Την υπ’ αριθ. 206/89 απόφαση του Δημοτικού Συμβουλίου Δή¬ 
μου Σπαρτιατών. 

7. Το υπ’ αριθ. 808/16.2.90 έγγραφο του Δήμου Σπαρτιατών με το 
οποίο μας στέλνει τα δικαιολογητικά και βεβαιώνει ότι ουδεμία ένσταση 
υπεβλήθη. 

8. Την υπ’ αριθ. Π-533/2.5.90 εισήγηση της Υπηρεσίας μας προς 


το ΣΧΟΠ Ν. Λακωνίας. 

9. Το 3ο Πρακτικό, θέμα 5ο της 17.5.1990 του ΣΧΟΠ Ν. Λακω¬ 
νίας στο οποίο γνωμοδότησε ομόφωνα υπέρ της έγκρισης της τροποποί¬ 
ησης στο Ο.Τ. 61 του ρυμοτομικού σχεδίου Σπάρτης, αποφασί¬ 
ζουμε: 

Την τροποποίηση του ρυμοτομικού σχεδίου Σπάρτης στο Ο.Τ. 61 
(ιδιοκτησία Ευριπίδη Ζουμπούλη), όπως φαίνεται στο συνημμένο τοπο¬ 
γραφικό διάγραμμα, με κλίμακα 1:200, του Μηχανικού Αλ Σαουάφ - 
Χαγιάδ και με τα στοιχεία (ΩΠΡΖ) και με σκοπό την διεύρυνση του χώ¬ 
ρου δημοτικής Παρόδου της οδού Αρχιδάμου. 

Για ενημέρωση των ενδιαφερομένων το σχεδιάγραμμα θα αναρτηθεί 
επί 15ήμερο στα γραφεία του Τ.Π. & Π.Ε. Ν. Λακωνίας. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβέρνησης. 

Η παρούσα να δημοσιευθεί στην Εφημερίδα της Κυβερνήσεως. 

Σπάρτη, 31 Μαΐου 1990 

Ο Νομάρχης 
ΦΩΤΗΣ ΦΑΛΙΑΓΚΑΣ 

-♦- 

Αριθ. ΕΠΑ 6/1989 (5) 

Αναθέωρηση του εγκεκριμένου ρυμοτομικού σχεδίου ΕΥΞΕΙΝΟΥΠΟ- 
ΛΗΣ Ν. ΜΑΓΝΗΣΙΑΣ. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του Ν, 1337/83 (ΦΕΚ 33/Α), όπως τροποποιή¬ 
θηκε με τον Ν. 1512/85 (ΦΕΚ 4/Α/11.1.86) και ειδικώτερα τα άρ¬ 
θρα 6 (παρ. 1,4,5) και 7 (παρ. 1,2,4,5). 

2. Τις διατάξεις του Ν.Δ. της 17.7.1923 όπως μεταγενέστερα τρο¬ 
ποποιήθηκαν και συμπληρώθηκαν και ειδικώτερα τα άρθρα 3,9,29 και 
70. 

3. Τις διατάξεις του Ν. 1577/85 (ΦΕΚ 210/Α) και ειδικώτερα τα 
άρθρα 6 (παρ. 1 και 2) 7,8,9,11,31. 

4. Τις διατάξεις του Ν. 651/77 (ΦΕΚ 207/Α) και ειδικώτερα το 
άρθρο 12 παρ. Ια. 

5. Τις διατάξεις του Ν. 314/68 (ΦΕΚ 47/Α) όπως τροποποιήθηκε 
και συμπληρώθηκε με το Ν.Δ. 1018/71 (ΦΕΚ 220/Α) και με την 
παρ. 3 του άρθρου 34 του Ν. 1577/85 (ΦΕΚ 210/Α). 

6. Τις διατάξεις του Ν. 183/85 (ΦΕΚ 70/Α). 

7. Τις διατάξεις του Ν. 1558/85 (ΦΕΚ 137/Α) και ειδικώτερα το 
άρθρο 23 παρ. 1. 

8. Την με αριθ. 7180/424/12.2.1986 απόφαση του Υπουργού 
ΠΕΧΩΔΕ έγκρισης του ΓΠΣ Ευξεινούπολης (ΦΕΚ 376/Δ). 

9. Την με αριθ. 42/1987 απόφαση του Κοινοτικού Συμβουλίου Ευ- 
ξείνούπολης. 

10. Την με αριθ. 8/17.5.1988 γνωμοδότηση του Συμβουλίου Χωρο¬ 
ταξίας οικισμού και περιβάλλοντος Ν. Μαγνησίας, αποφασίζουμε: 

Άρθρο Ιον 

Αναθεωρούμε το εγκεκριμένο ρυμοτομικό σχέδιο της Κοινότητας 
Ευξεινούπολης που είχε εγκριθεί με το από 23.3.48 Βασ. Διάταγμα 
ΦΕΚ 90Α'. Με την Πολεοδομικής μελέτη αναθεώρησης του οικισμού 
Ευξεινούπολης που αποτελεί ενιαία Πολεοδομική ενότητα με την πε¬ 
ριοχή επέκτασης καθορίζονται δρόμοι, πεζόδρομοι, χώροι στάθμευσης, 
χώροι πρασίνου, κοινωφελείς χώροι, οικοδομήσιμοι χώροι, όπως φαίνο¬ 
νται στα οκτώ (8) πρωτότυπα διαγράμματα Π. 21.1 σε κλίμακα 
1:1000 που θεωρήθηκαν από την Προϊσταμένη ΤΠ και ΠΕ Ν. Μαγνη¬ 
σίας και που συνοπτικό τους αντίτυπο δημοσιεύεται με την απόφαση 
αυτή. 

Άρθρο 2ον 

Εγκρίνεται ο πολεοδομικός κανονισμός της περιοχής του οικισμού 
Ευξεινούπολης (Ν. Μαγνησίας) του οποίου το σχέδιο αναθεωρείται με 
το άρθρο 1 και τροποποιούνται οι όροι δόμησης ως εξής: 

Άρθρο 3ον 

1. Στους οικοδομήσιμους χώρους που περιλαμβάνονται μέσα στα οι¬ 
κοδομικά τετράγωνα επιτρέπονται οι χρήσεις γενικής κατοικίας και ει¬ 
δικότερα: 

α. Κατοικίες 

β. Ξενοδοχεία μέχρι 100 κλινών και ξενώνες 

γ. Εμπορικά καταστήματα με εξαίρεση τις υπεραγορές και τα πολυ¬ 
καταστήματα. 

δ. Γραφεία, Τράπεζες, Ασφάλειες, Κοινωφελείς Οργανισμοί, 
ε. Κτίρια εκπαίδευσης, 
στ. Ειστιατόρια. 
ζ. Αναψυκτήρια 
η. Θρησκευτικοί χώροι 
θ. Κτίρια κοινωνικής πρόνοιας 

ι. Επαγγελματικά εργαστήρια χαμηλής όχλησης * 

ια. Πρατήριο βενζίνης 
ιβ. Αθλητικές εγκαταστάσεις 
ιγ. Κτίρια, γήπεδα στάθμευσης 

ιδ. Πολιτιστικά κτίρια (και εν γένει πολιτιστικές εγκαταστάσεις) 

2. Υφιστάμενες νόμιμες χρήσεις στην περιοχή αναθεώρησης του ρυ¬ 
μοτομικού σχεδίου διατηρούνται έστω και αν αντίκεινται στα οριζόμενα 
στην προηγούμενη παράγραφο. 

Άρθρο Ίον 

Νομοθετείται η έννοια του πεζοδρόμου όπως προβλέπεται από την πο- 
λεοδομική μελέτη. 

Η κοινότητα Ευξεινούπολης θα καθορίσει τον κανονισμό λειτουργίας 
και κυκλοφορίας των πεζοδρόμων. 

Άρθρο 5ον 

Τα ελάχιστα όρια εμβαδού και προσώπου καθώς και οι όροι και πε¬ 
ριορισμοί δόμησης των οικοπέδων ορίζονται ως ακολούθως: 

1 Ελάχ. πρσ. 12μ. 
ελάχ. εμβαδό 300 μ2 
κάλυψη 60% 

Σ.Δ. 100 

Μέγιστο το ύψος 7,50. Σε περίπτωση κατασκευής στέγης επιτρέπει 
ται υπέρβαση του μεγίστου ύψος κατά 2,00 μ. ~ — 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα εφ’ όσον: 

α) υπήρχαν κατά τις 9.6.1973 και είχαν 

- ελάχ. πρόσωπο έξη (6) μέτρα. 

- ελάχ. εμβαδό εκατό (100) μέτρα 

β) υπήρχαν κατά τις 21.3.1953 και είχαν 

- ελάχ. πρόσωπο τέσσερα (4) μέτρα 

- ελάχ. εμβαδό τριάντα (30) μέτρα 

3. Απαγορεύεται η κατασκευή ΡΙΕΟΤΙ5 και επιβάλλεται πρασιά 
πλάτους 4,00 στο Δυτικό τμήμα του περιφερειακού από Π. Μελά αένρι 
Βασιλέως Κων/νου. 

Οπως φαίνεται στις αντίστοιχες πινακίδες. 

4. Κατά τα λοιπά Ισχύει ο Ν. 1577/ΓΟΚ/85). 

Άρθρο 6ον 

Αδειες που εκδόθηκαν μέχρι τη δημοσίευση της απόφασης αυτής, οι 
άδειες για τις οποίες έχει υποβληθεί πλήρης μελέτη στην αρμόδια πολε- 
οδομική υπηρεσία μέχρι της δημοσίευσής της εκτελούνται όπως εκδό¬ 
θηκαν ή εκδίδονται με τις προϊσχύουσες διατάξεις βάσει των υποβληθέ- 
ντων στοιχείων εφ’ όσον αυτές: είναι ευνοϊκότερες. 

Άρθρο 7ον 

Η ισχύς της απόφασης αυτής αρχίζει από τη δημοσίευσή της στην 
εφημερίδα της Κυβέρνησης. 

Στο Νομάρχη Μαγνησίας αναθέτουμε τη δημοσίευση και εκτέλεση 
αυτής ττ)ς απόφασης. 

Βόλος, 16 Ιουνίου 1990 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 


ΑΝΑΚΟΙΝΩΣΕΙΣ 

Αριθ. 3741 (6) 

Ανακοίνωση παρακαταθέσεως αποζημιώσεως ρυμοτομηθέντων ακινή¬ 
των στο Λουτράκι. 

Ο ΔΗΜΑΡΧΟΣ ΛΟΥΤΡΑΚΙΟΥ 

Με το υπ’ αριθμ. 34851/12.6.1990 γραμμάτιο συστάσεως παρα¬ 
καταθήκης του γραφείου Παρ/κών Κορίνθου ποσού δραχές 
(3.104.500) τρία εκατομμύρια εκατόν τέσσερις χιλιάδες πεντακόσιες 
κατετέθη από το Δήμο μας για αποζημιώση εκτάσεως που ρυμοτομή- 
θηκε στην περιοχή Λουτρακιού του Δήμου μας με σκοπό την αποζημί¬ 
ωση εκτάσεως που ρυμοτομήθηκε στην περιοχή Λουτρακιού του Δήμου 
μας με σκοπό την αποζημίωση της ιδιοκτησίας 5 (Αντιγόνης Αθ. Λίντα) 
βάσει της 36/76 πράξεως αναλογισμού Δ.Τ.Υ.Ν. Κορινθίας, της 578/ 
1979 απόφασης Μονομελούς Πρωτοδικείου Κορίνθου και της 2875/ 
1990 δήλωσης φόρου μεταβίβασης ακινήτου οικονομικής εφορίας Κο¬ 
ρίνθου. 

Η αποζημίωση αυτή θα αποδοθεί στη δικαιούχο που θα αναγνωρι- 
σθεί με δικαστική απόφαση. 

Λουτράκι, 14 Ιουνίου 1990 
Ο Δήμαρχος 
ΓΙΑΝΝΗΣ ΓΙΩΤΑΚΗΣ 

-♦- 

(7) 

Περί ειδοποιήσεως της γενομένης παρακαταθέσεως αποζημιώσεως 
λόγω προσκυρώσεως ακινήτου στη Θεσ/νίκη. 

Πράξη τακτοποιήσεως υπ’ αριθ. 5606/1987 του Γραφείου Πολεο¬ 
δομίας Θεσ/νίκης κυρωθείσα με την 61576/87 απόφαση του Νομάρ¬ 
χου σας. 

Απόφαση που καθόρισε την προσωρινή τιμή μονάδος αποζημιώσεως 
υπ αριθ. 3375/1988 Μονομελούς Πρώτοδ. Θεσ/νίκης πρός 48.000 
δρχ. το τ.μ. 

Υπέρ των οποίων έγινε η προσκύρωση και καταβάλλουσες το ποσόν 
της αποζημιώσεως: 1) Ελένη σύζυγος Σοφρωνίου Στρινοπούλου και 2) 
Σταυρούλα σύζυγος Δημητρίου Καζάν κατά 50% εκάστη. 

Καθ ης η προσκύρωση: Ευγενία Φλώρου. Προσκύρούμενο: Ποσοστό 
3/36-εξ αδιαιρέτου τμήματος οικοπέδου εκτάσεως συνολικής 14,20 
\.μ. στην οδό Ελικώνος άνευ "αριθμού Θεσ/νίκης υπό στοιγεία 12 εο - 
54 ερ - 45 ερ - 60 ερ - 12 ερ. 

Τρόπος καταβολής αποζημιώσεως: παρακατάθεση στο Ταμείο Πα¬ 
ρακαταθηκών και Δανείων Θεσ/νίκης ποσού 56.800 δρχ. εκδοθέντος 
του υπ αριθ. 464323/18.6.1990 γραμματίου συστάσεως παρακατα¬ 
θήκης του ως άνω Ταμείου (1,183 τ.μ. X 48.000 = 56.800 δρχ.) 

_ Το παραπάνω γραμμάτιο κατατέθηκε στην συμβολαιογράφο θεσ/ 
νίκης Δήμητρα - Μπάτσιου - Τσιαούση και συντάχθηκε η 5117/ 
22.6.1990 πράξη της που κοινοποιήθηκε νόμιμα. (Δικαιώματα δημο- 
σιεύσεως εισπράχθηκαν με το 8392883/222.6.1990 διπλότυπο ει- 
σπράξεως του Ταμείου Γεν. Εσόδων Θεσ/νίκης). 

Θεσ/νίκη, 25 Ιουνίου 1990 

Ο Πληρεξούσιος δικηγόρος 
ΑΘΑΝΑΣΙΟΣ Θ. ΜΠΑΤΣΙΟΣ 



Ειδοποίησις της γενομένης Παρακαταθέσεως Αποζημιώσεως λόγω 
Προσκυρώσεων οικοπέδων κειμένων εις οδό Κηφισίας Θεσσαλονί- 
κης. 

Πράξις Τακτοποιήσεως: Υπ’ αρ. 5549/87 της Διευθύνσεως Πολεο¬ 
δομίας Θεσσαλονίκης, κυρωθείσης με την υπ’ αρ. ΔΠ/ΤΑ 36308/87 
Απόφαση του Νομάρχη Θεσσαλονίκης. 

Απόφαση Καθορισμού Τιμή Μονάδας: Υπ’ αρ. 134/90 του Μονομε¬ 
λούς Πρωτοδικείου Θεσσαλονίκης. (Ειδική Διαδικασία) 

Υπέρ ων η προσκύρωσις: Δημήτριος ή Σπυρίδων Καραγιάννης, Κυ¬ 
ριακή Καραγιάννη, θωμάς Πρίτας, Μενέλαος Γκέκας, Ευθύμιος Ντε- 
λής, Τριανταφυλλιά Ντελή.' 

Καθ’ ού η Προσκύρωσις: Δήμος Θεσσαλονίκης. 

Προσκυρούμενα Τμήματα: Α) Το μεταξύ των αριθμών 19 - 20 -18 - 
17 - 19, τμήμα της υπ’ αρ. 18 ιδιοκτησίας του καθ’ ού Δήμου Θεσσαλο¬ 
νίκης εις την υπ’ αρ. 4 ιδιοκτησία κατά ψιλή κυριότητα του υπέρ ού Δη¬ 
μητρίου ή Σπυρίδωνος Καραγιάννη του Βασιλείου και κατ’ επικαρπία 
της Κυριακής συζύγου Βασιλείου Καραγιάννη το γένος Σολωνάκη. Β) 

Το μεταξύ των αριθμών 15-16- ν 20-19-15 τμήμα της υπ’ αρ. 17 
ιδιοκτησίας του καθ’ ού Δήμου Θεσσαλονίκης εις την υπ’ αρ. 11 συνιδιο- 
κτησία των υπέρ ού, Θωμά Πρίτα του Γεωργίου, Μενελάου Γκέκα του 
Γεωργίου, Ευθυμίου Ντελή του Γεωργίου, Τριανταφυλλιάς Ντελή του 
Γεωργίου, συγκυριών κατά ποσοστό 25% εξ αδιαιρέτου έκαστος. 

Τρόπος εξοφλήσεως Αποζημιώσεως. Δια παρακαταθέσεως εις το 
Ταμείο Παρακαταθηκών και Δανείων (Υποκατάστημα Θεσσαλονίκης), 
δραχμών 590.000, εκδοθέντος του υπ’ αρ. 464098/13.6.1990 
Γραμματίου Συστάσεως Παρακαταθήκης. 

(Αριθ. διπλοτύπου 8651964/90 του Δημοσίου Ταμείου Δικαστικών 
Εισπράξεων Αθηνών της 29.6.90) 

Θεσσαλονίκη, 20 Ιουνίου 1990 

Η Πληρεξούσια Δικηγόρος 
ΑΝΑΣΤΑΣΙΑ ΝΤΕΛΗ 

- +- 

(9) 

Ειδοποίηση της παρακαταθέσεως αποζημιώσεως που έγινε λόγω 
Απαλλοτριώσεως (Προσκυρώσεως ακινήτου Θεσσαλονίκης. 

Με την με αριθμ. 2041/10.5.1990 πράξη καταθέσεως γραμματίου 
συστάσεως παρακαταθήκης της συμβολαιογράφου θεσ/νίκης Παρα¬ 
σκευής Παναγακοπούλου - Μουρτζούκου, οι: 

α) Ανώνυμη εταιρεία με την επωνυμία «ΟΡΥΖΟΜΥΛΟΙ ΜΑΚΕΔΟ¬ 
ΝΙΑΣ - ΑΦΟΙ ΜΥΣΤΑΚΙΔΗ Α.Ε.» που εδρεύει στην Θεσσαλονίκη 
(τέρμα Γιαννιτσών) 

β) Ανώνυμη εταιρεία με την επωνυμία «ΕΛΑΙΟΥΡΓΙΑ και ΒΑΜΒΑ¬ 
ΚΟΥΡΓΙΑ ΘΕΣ/ΝΙΚΗΣ Α.Ε.» που εδρεύει στην Θεσ/νίκη (Δωδεκανή- 
σου 21) 

γ) υπό εκκαθάριση Ομόρρυθμος εταιρία «Γ. Μηνάογλου - Α. Αντω- 
νιάδη - Γρ. Διδασκάλου Ο.Ε.» που εδρεύει στη Θεσ/νίκη (Αμαζώνων 2) 

δ) Χαρίκλεια χήρα Ηλία Χατζηηλία κάτοικος Θεσ/νίκης (Σόλωνος 
25). 

ε) Κων/νος Η. Χτζηηλίας κάτοικος Θεσ/νίκης και 


στ) Μωϋς X. Καράσσο κάτοικος Θεσσαλονίκης (Χρυσ. Σμύρνης 8) 
κατέθεσαν στην παραπάνω συμβολαιογράφο Παρασκευή Παναγακο¬ 
πούλου - Μουρτζούκου το με αριθμ. 454238/90 γραμμάτιο συστά¬ 
σεως παρακαταθήκης δραχμών 2.684.218, στο Ταμείο Παρακαταθη¬ 
κών και Δανείων, Υποκατάστημα Θεσ/νίκης, ως αναλογούμενης σ’ αυ¬ 
τούς αποζημίωση που καθορίστηκε με την με αριθμ. 320/1988 από¬ 
φαση Μον. Πρωτ. θεσ/νίκης κατόπιν της με αριθμ. 3960/30.7.1977 
πράξεως τακτοποιήσεως του Π.Γ.Θ. που κυρώθηκε με την Δ.Π. 
57935/21.12.1977 απόφαση του Νομάρχη θεσ/νίκης, για την προ¬ 
σκύρωση τμήματος οικοπέδου με στοιχεία 1-2-3-4-1 εμβ. 192 μ 
και με αριθμ. 12 ιδιοκτησίας, το οποίο φέρεται στην πιο πάνω πράξη στο 
όνομα της Ομόρρυθμης εταιρείας «Μιχαήλ Σοφικίτης Ο.Ε.» που εδρεύει 
στη Θεσσαλονίκη, σε οικόπεδο των υποχρέων καταθετών αποδοτέα σε 
όσους αναγνωριστούν αρμοδίως κατά Νόμο ως δικαιούχοι της αποζημι¬ 
ώσεως. 

(Αριθ. διπλοτύπου Εισπρ. Νο 2802/89 Ταμ. Αμπελ. θεσ/νίκης) 

(Αριθ. διπλοτύπου 8651963/90 του Ταμείου Δικαστικών Εισπράξεων 
Αθηνών της 29.6.90) 

Η Πληρεξούσια Δικηγόρος 
ΕΥΘΑΛΙΑ ΧΑΤΖΗΜΗΝΑΟΓΛΟΥ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην αριθ. 800/14.7.1986 απόφαση του Προέδρου της Κοινότητας 
Πορταριάς Ν. Μαγνησίας που δημοσιεύθηκε στο ΦΕΚ 680/ 
21.8.1986 (τ. Δ') γίνεται διόρθωση από το λανθασμένο «... έκταση 
1.143,80 τ.μ. οικοπέδου ιδιοκτησίας Λεωνίδα Χειμών,...» στο σωστό 
«...έκταση 1.443,80 τ.μ. οικοπέδου ιδιοκτησίας Λεωνίδα Χει¬ 
μώνα,...». 

(Από την Κοινότητα Πορταριάς Ν. Μαγνησίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


